A4-0359/98

Ψήφισμα επί της έκθεσης της Επιτροπής προς το Ευρωπαϊκό Κοινοβούλιο, το Συμβούλιο, την Κοινωνική και Οικονομική Επιτροπή και την Επιτροπή Περιφερειών κά με τον Συντονισμό των Δραστηριοτήτων υπέρ των Μικρομεσαίων Επιχειρήσεων (ΜΜΕ) και της Βιοτεχνίας (COM(97)0610 - C4-0019/98)

A4-0359/98

Ψήφισμα επί της έκθεσης της Επιτροπής προς το Ευρωπαϊκό Κοινοβούλιο, το Συμβούλιο, την Κοινωνική και Οικονομική Επιτροπή και την Επιτροπή Περιφερειών κά με τον Συντονισμό των Δραστηριοτήτων υπέρ των Μικρομεσαίων Επιχειρήσεων (ΜΜΕ) και της Βιοτεχνίας (COM(97)0610 - C4-0019/98)

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής σχετικά με τον Συντονισμό των Δραστηριοτήτων υπέρ των Μικρομεσαίων Επιχειρήσεων (ΜΜΕ) και της Βιοτεχνίας (COM(97)0610 - C4-0019/98,

- έχοντας υπόψη το ψήφισμά του, σύμφωνα με το άρθρο 45, παράγραφος 2, του κ. Carlos Robles Piquer, σχετικά με το ευρωπαϊκό πιστοποιητικό ποιότητας για τις ΜΜΕ (B4-0106/98),

- έχοντας υπόψη το ψήφισμά του, σύμφωνα με το άρθρο 45, παράγραφος 2, της κ. Concepciσ Ferrer, σχετικά με τις μικρές και μεσαίες επιχειρήσεις (B4-0430/98),

- υπενθυμίζοντας το ψήφισμά του της 19ης Σεπτεμβρίου 1996 σχετικά με την πρόταση για απόφαση του Συμβουλίου όσον αφορά ένα τρίτο πολυετές πρόγραμμα για τις ΜΜΕ στην Ευρωπαϊκή Ένωση (1997-2000) (COM(96)0098 - C4-0232/96 - 96/0087(CNS)) ((ΕΕ C 320 της 28.10.1996, σελ. 153)),

- υπενθυμίζοντας το ψήφισμά του της 24ης Απριλίου 1997 σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με το ολοκληρωμένο πρόγραμμα υπέρ των Μικρομεσαίων Επιχειρήσεων και του τομέα της Βιοτεχνίας (COM(96)0329 - C4-0490/96) ((ΕΕ C 150 της 19.5.1997, σελ. 47)) [semigr ]

- υπενθυμίζοντας το ψήφισμά του της 18ης Σεπτεμβρίου 1997 σχετικά με την ανακοίνωση της Επιτροπής «Το Ευρωπαϊκό Παρατηρητήριο για τις ΜΜΕ»(C4-0292/97) ((ΕΕ C 304 της 6.10.1997, σελ. 134)),

- υπενθυμίζοντας τη γνωμοδότησή του της 1ης Απριλίου 1998 σχετικά με την πρόταση για απόφαση του Συμβουλίου όσον αφορά μέτρα χρηματοδοτικής στήριξης καινοτόμων μικρομεσαίων επιχειρήσεων που συμβάλλουν στη δημιουργία θέσεων απασχόλησης (COM(98)0026 - C4-0138/98 - 98/0024(CNS)) ((ΕΕ C 138 της 4.5.1998, σελ. 93)),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Απασχόλησης και Κοινωνικών Υποθέσεων και της Επιτροπής Περιφερειακής Πολιτικής (A4-0359/98),

Α. λαμβάνοντας υπόψη ότι οι ΜΜΕ αποτελούν το 99,8% ((5η Ετήσια Έκθεση, 1997, του Ευρωπαϊκού Παρατηρητηρίου για τις ΜΜΕ)) των επιχειρήσεων εκτός του πρωτογενούς τομέα και απασχολούν το 66% του συνόλου του εργατικού δυναμικού,

Β. λαμβάνοντας υπόψη ότι οι Μικρομεσαίες Επιχειρήσεις προσφέρουν θέσεις εργασίας σε πολλές γυναίκες, νέους και ανειδίκευτους εργαζόμενους,

Γ. λαμβάνοντας υπόψη ότι οι Μικρομεσαίες Επιχειρήσεις συμβάλλουν θετικά στην οικονομική δημοκρατία, στον καταμερισμό του κινδύνου και στη διανομή προϊόντων και υπηρεσιών σε αγροτικές περιοχές,

Δ. λαμβάνοντας υπόψη ότι ο συντονισμός των δραστηριοτήτων υπέρ των Μικρομεσαίων Επιχειρήσεων και του τομέα της Βιοτεχνίας έχει διπλό σκοπό, δηλαδή αφενός την ενσωμάτωση της διάστασης της ΜΜΕ στην κοινοτική πολιτική και αφετέρου την ενίσχυση της συμμετοχής της ΜΜΕ στα κοινοτικά προγράμματα,

Ε. λαμβάνοντας υπόψη ότι η πολιτική για τις ΜΜΕ αποτελεί σε σημαντικό βαθμό αρμοδιότητα των κρατών μελών και ότι, κατά συνέπεια, η εν λόγω πολιτική θα πρέπει να συντονίζεται όχι μόνον εσωτερικά (μεταξύ των υπηρεσιών της Επιτροπής) αλλά και εξωτερικά (μεταξύ των κρατών μελών),

ΣΤ. λαμβάνοντας υπόψη ότι η έκθεση στηρίζεται σε δύο πυλώνες:

- στη βελτίωση του κλίματος ΜΜΕ από διοικητική, νομική, χρηματοοικονομική, φορολογική και κοινωνική άποψη[semigr ]

- σε προγράμματα και ενέργειες για υποστήριξη της ΜΜΕ (πρόσβαση σε χρηματοδοτικούς και πιστωτικούς πόρους, διαρθρωτικές ενισχύσεις και καινοτομία, έρευνα και ανάπτυξη, ενίσχυση για την ανάπτυξη ευρωπαϊκού και διεθνούς προσανατολισμού των ΜΜΕ, ενδυνάμωση της ανταγωνιστικότητας, ενθάρρυνση του επιχειρηματικού πνεύματος, ενίσχυση ειδικών ομάδων - στόχων),

Ζ. λαμβάνοντας υπόψη ότι το Ευρωπαϊκό Κοινοβούλιο είχε πολλές φορές την ευκαιρία να αποφανθεί για τις διάφορες πτυχές της πολιτικής για τις ΜΜΕ και ότι βασικά δεν έχει μεταβάλει την άποψή του ως προς το θέμα αυτό,

1. χαιρετίζει την έκθεση συντονισμού η οποία προσφέρει εκτεταμένη και πλήρη επισκόπηση της κοινοτικής πολιτικής για τις ΜΜΕ[semigr ]

2. εκφράζει τη χαρά του για τη δημοσίευση αυτής της έκθεσης σε μία πρόσφορη έντυπη μορφή και ζητεί επιμόνως το φυλλάδιο αυτό να διαδοθεί ευρέως έτσι ώστε να συμβάλει αποφασιστικά στην ενημέρωση σχετικά με τις ΜΜΕ[semigr ]

3. υποστηρίζει την άποψη ότι μία μικρομεσαία επιχείρηση δεν έχει τα χαρακτηριστικά της μεγάλης επιχείρησης αλλά έχει τα δικά της ειδικά χαρακτηριστικά τα οποία πρέπει να λαμβάνει υπόψη η σχετική πολιτική[semigr ]

4. συμφωνεί πλήρως με την Επιτροπή ότι θα πρέπει να εξετασθούν οι νομοθετικές προτάσεις σχετικά με την επιχειρηματική δραστηριότητα από την άποψη της μικρομεσαίας επιχείρησης και ότι θα πρέπει να ζητείται συστηματικά η γνώμη των αντιπροσωπευτικών οργανώσεων των ΜΜΕ κατά εκπόνηση των εν λόγω νομοθετικών προτάσεων[semigr ]

Οριοθέτηση του τομέα

5. εκφράζει την εκτίμησή του για τη σύσταση της 3ης Απριλίου 1996 σχετικά με τον ορισμό των Μικρομεσαίων Επιχειρήσεων ((ΕΕ L 107 της 30.4.1996, σελ. 4)) - όπου γίνεται σαφής διάκριση μεταξύ επιχειρήσεων μεσαίου μεγέθους, μικρών και πολύ μικρών επιχειρήσεων - και είναι πεπεισμένο ότι η συστηματική χρήση αυτού του ορισμού θα ενισχύσει τη συνέπεια και την αποτελεσματικότητα όλων των μέτρων υπέρ των εν λόγω επιχειρήσεων και θα προβάλει περισσότερο τον αντίκτυπό τους[semigr ]

6. διαπιστώνει ότι ο εν λόγω ορισμός δεν χρησιμοποιείται ακόμα σε όλα τα προγράμματα (π.χ. στο πλαίσιο των διαρθρωτικών ταμείων) και ότι ακριβώς αυτά είναι τα προγράμματα στα οποία έχει διαπιστωθεί ότι η συμμετοχή των ΜΜΕ είναι ελάχιστη[semigr ]

7. επιμένει ότι η βοήθεια προς τις ΜΜΕ πρέπει να συνεχίσει να αποτελεί προτεραιότητα για την περίοδο προγραμματισμού 2000-2006, και αναμένει ότι η Επιτροπή στις προτάσεις της για αυτήν την περίοδο προγραμματισμού θα χρησιμοποιεί τον ορισμό αυτό, τον οποίο άλλωστε έδωσε και στη σύστασή της, και ότι θα διατυπωθούν αριθμητικοί και επιβεβαιώσιμοι στόχοι σχετικά με τη συμμετοχή της ΜΜΕ στα εν λόγω προγράμματα[semigr ]

Πηγές πληροφόρησης, διαβούλευση και συνεννόηση

8. επισημαίνει την αναγκαιότητα να υπάρχει επαρκής πληροφόρηση στα διάφορα επίπεδα πολιτικής σχετικά με τις ΜΜΕ και, στο πλαίσιο αυτό, εκφράζει ικανοποίηση για τα στοιχεία που παρέχουν το Ευρωπαϊκό Στατιστικό Σύστημα για τις ΜΜΕ και το Ευρωπαϊκό Παρατηρητήριο για τις ΜΜΕ[semigr ]

9. υπογραμμίζει ότι αυτά τα θεωρητικά στοιχεία θα πρέπει να συμπληρώνονται με εμπειρίες και διαπιστώσεις από την πράξη και επισημαίνει στο πλαίσιο αυτό την έλλειψη πληροφοριών που χαρακτηρίζει τις οργανώσεις ΜΜΕ και τα Ευρωπαϊκά Κέντρα Πληροφοριών[semigr ]

10. επισημαίνει ακόμα μια φορά ότι μία αξιόπιστη πολιτική για τις ΜΜΕ γενικά και μία αποτελεσματική κοινωνική πολιτική ειδικότερα απαιτούν να συμμετάσχουν και οι ειδικές αντιπροσωπευτικές οργανώσεις των ΜΜΕ σε κάθε φάση του ευρωπαϊκού κοινωνικού διαλόγου[semigr ]

11. εκφράζει την ικανοποίησή του για το γεγονός ότι ύστερα από αίτημα του Κοινοβουλίου, η Επιτροπή ανακοίνωσε τη διεξαγωγή μελέτης σχετικά με το βαθμό αντιπροσωπευτικότητας των ευρωπαϊκών κοινωνικών εταίρων οι οποίοι επί του παρόντος συμμετέχουν στον κοινωνικό διάλογο[semigr ] διαπιστώνει ωστόσο ότι η αναγγελί της Επιτροπής πραγματοποιήθηκε στις 18 Σεπτεμβρίου 1996 στην ανακοίνωσή της σχετικά με την ανάπτυξη του κοινωνικού διαλόγου σε κοινοτικό επίπεδο (COM(96)0448) και εκφράζει τη λύπη του για το ότι δεν υπάρχει κανένα ακόμα σχετικό αποτέλεσμα στη δεύτερη ανακοίνωση της Επιτροπής για τον κοινωνικό διάλογο της 20ης Μαΐου 1998 που αφορά την προσαρμογή και την προώθηση του κοινωνικού διαλόγου σε κοινοτικό επίπεδο (COM(98)0322)[semigr ]

12. απευθύνεται προς την αυστριακή προεδρία του Συμβουλίου και ζητεί να υλοποιηθεί η εντολή του Κάρντιφ - δηλαδή η οργάνωση μιας διάσκεψης των κοινωνικών εταίρων και εκπροσώπων των Μικρομεσαίων Επιχειρήσεων με στόχο να μελετηθούν τρόποι για τη βελτίωση του ευρωπαϊκού κοινωνικού διαλόγου[semigr ]

Περιβάλλον των ΜΜΕ

13. υποστηρίζει σε γενικές γραμμές την προσέγγιση της Επιτροπής να παροτρύνει τα κράτη μέλη για τη δημιουργία ενός καλύτερου επιχειρηματικού κλίματος και για τη βελτίωση της κρατικής μηχανής, μέσω συστάσεων, ανακοινώσεων, και ανταλλαγής των καλύτερων δυνατών πρακτικών[semigr ]

14. κάνει έκκληση για την πρόταση δεσμευτικών μέτρων, όπου είναι αναγκαίο, και με σεβασμό της αρχής της επικουρικότητας και της κατανομής των αρμοδιοτήτων, και χαιρετίζει, από την άποψη αυτή, ως καλό παράδειγμα την πρόταση οδηγίας σχετικά με τις προθεσμίες πληρωμών[semigr ]

15. ζητεί η Επιτροπή να ενθαρρύνει, με αποτελεσματικό τρόπο, τα κράτη μέλη να μεταβάλλουν την στάση τους, όπου είναι αναγκαίο, και σε τομείς όπου η ίδια η ΕΕ δεν διαθέτει νομοθετικές αρμοδιότητες αλλά έχει μόνο συντονιστικό ρόλο, έτσι ώστε οι Μικρομεσαίες Επιχειρήσεις να μπορέσουν να δρέψουν του καρπούς του συντονισμού αυτού[semigr ]

16. καλεί την Επιτροπή να χρησιμοποιήσει την αξιολόγηση του αντικτύπου της κοινοτικής νομοθεσίας στις ΜΜΕ ως πολύτιμη τεχνική πολιτικής και στις αιτιολογικές εκθέσεις των νομοθετικών προτάσεών της να αναφέρει εάν και σε ποιο επίπεδο η αξιολόγηση του αντικτύπου της κοινοτικής νομοθεσίας στις ΜΜΕ έχει επηρεάσει τη πρόταση αυτή[semigr ]

Κοινοτικά προγράμματα και μέτρα υποστήριξης των ΜΜΕ

17. διαπιστώνει με λύπη του ότι η αξία της πληροφόρησης στα διάφορα μέρη του δευτέρου κεφαλαίου της έκθεσης συντονισμού είναι άνιση και ο βαθμός στον οποίο η μικρομεσαία επιχείρηση επωφελείται από τα σχετικά προβλεπόμενα μέτρα πότε αναφέρεται και πότε όχι, όπως δεν αναφέρεται και για ποιες ακριβώς επιχειρήσεις πρόκειται (ανά μέγεθος και ανά τομέα)[semigr ]

18. εκφράζει από την άποψη αυτή τη λύπη του για την έλλειψη στοιχείων στο τμήμα σχετικά με τις περιφερειακές ενισχύσεις και την έλλειψη στοιχείων, σε περισσότερα τμήματα, σχετικά με τη χρηματοδότηση των ΜΜΕ και την πρόσβασή τους σε διάθεσιμες πιστώσεις[semigr ]

19. επιδοκιμάζει τη λεπτομερή αναφορά σχετικά με την ενίσχυση της ανταγωνιστικότητας και της συμμετοχής σε προγράμματα ΟΤΟ και διαπιστώνει ότι με την έκθεση συντονισμού έχει χαραχθεί ο σωστός δρόμος[semigr ] παρακινείται από την ετήσια έκθεση του Ελεγκτικού Συνεδρίου της 18ης Νοεμβρίου 1997σχετικά με το οικονομικό έτος 1996 ((ΕΕ C 348 της 18.11.1997.)) - η οποία αναφέρει ότι τα στοιχεία που απαριθμούνται από την Επιτροπή δεν είναι αξιόπιστα - να ζητήσει από την Επιτροπή να βελτιώσει τον συντονισμό μεταξύ των διαφόρων γενικών διευθύνσεων και να προσαρμόσει τη σχετική πολιτική στα λεγόμενά της[semigr ]

20. λαμβάνει υπόψιν τις δραστηριότητες που αποβλέπουν στην προώθηση της εισαγωγής συστημάτων περιβαλλοντικής διαχείρισης στις ΜΜΕ, αλλά διαπιστώνει ταυτόχρονα ότι δυστυχώς δεν εξετάζεται κατά πόσον τα μέτρα αυτά συμβάλλουν στην τήρηση της υποχρέωσης που απορρέει από την Συνθήκη όσον αφορά την ενσωμάτωση περιβαλλοντικής πολιτικής στην πολιτική για τις ΜΜΕ[semigr ]

21. επισημαίνει τη σημασία που έχει η σωστή επιμόρφωση και εκπαίδευση τόσο των εργοδοτών όσο και των εργαζομένων στις ΜΜΕ και ευελπιστεί ότι η διάσταση της ΜΜΕ θα ενσωματωθεί καταλλήλως σε όλα τα εκπαιδευτικά προγράμματα και τα σχετικά μέτρα[semigr ]

Συμπεράσματα

22. καλεί την Επιτροπή να λάβει υπόψη τις απόψεις αυτές στις προσεχείς εκθέσεις συντονισμού και, όπου χρειάζεται, κατά τη διαμόρφωση της πολιτικής της[semigr ]

23. επισημαίνει το άρθρο 6 της απόφασης 97/15/ΕΚ του Συμβουλίου σχετικά με ένα τρίτο πολυετές πρόγραμμα για τις ΜΜΕ στην Ευρωπαϊκή Ένωση (1997-2000) ((ΕΕ L 6 της 10.1.1997, σελ. 25)) όπου ζητείται από την Επιτροπή, το αργότερο στα τέλη Μαρτίου 1999, να υποβάλει έκθεση αξιολόγησης σχετικά με την πολιτική για τις ΜΜΕ ούτως ώστε να εκτιμηθεί εάν έχουν υλοποιηθεί οι αρχικοί στόχοι του Τρίτου Πολυετούς Προγράμματος, λαμβάνοντας υπόψη σχετική ανάλυση κόστους - ωφελειών, καθώς και όλες τις προτάσεις που θεωρεί αναγκαίες υπό το φως αυτής της αξιολόγησης[semigr ]24. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τους Ευρωπαίους κοινωνικούς εταίρους, συμπεριλαμβανομένων των ειδικών εκπροσώπων των ΜΜΕ.